**ELŐTERJESZTÉS**

**Az Egészségügyi Szakmai Bizottság 2019. júniusi 12-i ülésére**

**Beszámoló a 7Mérföld a Közösségért Nonprofit Kft. és a PontMás Vas Megyei Autista Gyerekekért Alapítvány tevékenységéről**

Tájékoztatom a Tisztelt Bizottságot arról, hogy a Gazdasági és Városstratégiai Bizottság februári ülésén tárgyalta az önkormányzat tulajdonában álló 11-es Huszár u. 2-6. szám alatti, 2260/2/A/44 hrsz-ú ingatlan 83 m2 alapterületű üzlethelyiségének bérleti jogviszonyával kapcsolatos előterjesztést.

Önkormányzatunk az ingatlant korábban bérbeadás útján hasznosította, bérlője a 7Mérföld a Közösségért Nonprofit Kft. és a Nyugat Magyarországi Szolgáltató és Kereskedelmi Szociális Kisszövetkezet volt.

A 7Mérföld a Közösségért Nonprofit Kft. ügyvezetője bérleti díj csökkentés iránti kérelemmel fordult önkormányzatunkhoz, illetve kérte, hogy a bérleti szerződésben a Nyugat Magyarországi Szolgáltató és Kereskedelmi Szociális Kisszövetkezet helyett a PontMás Vas Megyei Autista Gyerekekért Alapítvány szerepelhessen bérlőtársként.

A Gazdasági és Városstratégiai Bizottság 30/2019. (II.25.) GVB. számú határozatával egyetértett azzal, hogy a 7Mérföld Kft. bérlőtársaként a PontMás Alapítvány kerüljön feltüntetésre, javasolta továbbá a Közgyűlésnek 100%-os bérleti díj kedvezmény biztosítását.

Szombathely Megyei Jogú Város Közgyűlése 62/2019.(III.13.) Kgy. számú határozatával úgy döntött, hogy a szervezetek részére 2025. április 30. napjáig ingyenes használatot biztosít az ingatlanra vonatkozóan.

A Gazdasági és Városstratégiai Bizottság fent említett határozatában felkérte az Egészségügyi Szakmai Bizottságot, hogy az érintett szervezetek számoljanak be arra vonatkozóan, hogy mennyi a szociális, mennyi a kereskedelmi és mennyi a karitatív tevékenységük.

A beszámolót a szervezetek elkészítették, mely az elterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

Szombathely, 2019. május „ „.

 **/: Dr. Puskás Tivadar :/**

**Határozati javaslat**

**…./2019. (VI. 12.) ESZB számú határozat**

Az Egészségügyi Szakmai Bizottság a 7Mérföld a Közösségért Nonprofit Kft. és a PontMás Vas Megyei Autista Gyerekekért Alapítvány beszámolóját elfogadja.

**Felelős:** Dr. Puskás Tivadar, polgármester

Dr. Kecskés László István az Egészségügyi Szakmai Bizottság elnöke

 (a végrehajtás előkészítéséért:

 Bencsics Enikő az Egészségügyi és Közszolgálati Osztály vezetője

 Lakézi Gábor a Városüzemeltetési Osztály vezetője)

**Határidő:** azonnal